"DITSHWANELO TSA ME, MAIKARABELO A ME Karolo 17 e letlelela tshwanelo ya kgobokano, 9 tshupetso, go phiketa le boikuelo Karolo e e tlhalosa gore mongwe le mongwe o na le tshwanelo, ka kagiso le ka go se tlhomele ka dibetsa: • Go kgobokana, go dira tshupetso, • Go phiketa le • Go tlhagisa boikuelo. Tshwanelo e e neela batho tšhono ya go tlhagisa go sa kgotsofalele sengwe kgotsa go batla sengwe ka tsela ya kagiso. Ga o tlhoke tetla ya go dira tshupetso, mme o tshwanetse go naya bothati kitsiso bonnye malatsi a le 7 pele ga letsatsi la tshupetso. Tshedimosetso e ntsi e e nang le dintlha ka botlalo ka ga tshwanelo ya dira ditshupetso e teng mo phamfoleteng ya SAHRC: Ditshwanelo tsa Botho le Ditshupetso tsa Baagi ka webosaete ya rona www.sahrc.org.za. Karolo 18 e letlelela tshwanelo ya 10 go nna le kgololesego ya tsalano Karolo e e tlhalosa gore mongwe le mongwe o na le tshwanelo ya kgololesego ya tsalano. Ntle le fa go tlhokwa ke molao, sekai o o tlhokang botokololo jwa mekgatlho e e rileng ya seporofešenale, kgotsa o o kganelang go bopiwa ga ditsalano tsa bosenyi, batho ba ka nna ba tsenela le go tlhama thulaganyo, setlhopha kgotsa setlamo. 9"